tomron87/hebrew-wikipedia-sentences-corpus huggingface dataset:
אחרי כן הופיעה בתפקיד ראשי בסרט הרומנטי "Modern Life Is Rubbish" המתאר את העליות והמורדות ביחסיהם של גבר ואישה שלהם תשוקה משותפת לרוק אלטרנטיבי.
ב-2018 שיחקה בקומדיה השחורה "Dead in a Week: Or Your Money Back" בכיכובם של אניירין ברנרד וטום וילקינסון.
באותה שנה הופיעה לצדו של ג'ון מלקוביץ' במיני-סדרה "תעלומת האלפא ביתא" של ערוץ BBC One המבוסס על רומן באותו שם מאת אגאתה כריסטי.
עוד שיחקה יחד עם דויד קרוס בסרט הביוגרפי "טראוטמן" אודות הכדורגלן הגרמני ברט טראוטמן, ולצדם של ונסן קאסל ואולגה קורילנקו בסרט הצרפתי "L'Empereur de Paris" אודות העבריין הצרפתי מהמאה ה-18 אז'ן פרנסואה וידוק, שנחשב לבלש הראשון בהיסטוריה.
בשנה זו שיחקה גם במיני-סדרת הדרמה הצרפתית "פעמיים בחיים" לצד גספר אוליאל, על גבר שמקבל חבילה מסתורית שפותחת שער אל העבר, ומעניקה לו הזדמנות לזכות שוב באקסית שלו.
מייבור לוהקה לתפקיד בסרט הביוגרפי על גור וידאל "גור" בהפקת נטפליקס, שנגנזה בעקבות האשמות נגד השחקן הראשי קווין ספייסי.
למייבור יש שני אחים הוגו ואלכס.
היא מנגנת בפסנתר ודוברת צרפתית שוטפת.
ב-2005 היא שרה בקול מצו-סופרן עם מקהלת הנוער הלאומית של סקוטלנד.
ב-2012 דורגה מייבור במקום ה-78 ברשימת "100 הנשים הסקסיות בעולם" של המגזין FHM.
שנה שם תפקיד הערות 2013 Boys סופי תיאטרון ארקולה 2016 Good Canary אנני פרקר תיאטרון רוז
פרייבט פארטי צמד חברי הצמד אייזיאה קאסידימארק קוון שם/שמות פרייבט פארטי גבהים קאסידי: 1.83 מטרקוון: 1.78 מטר משקל כולל 193 ק"ג תאריך הקמה 21 באוגוסט 2015 שנות פעילות 2015–היום
פרייבט פארטי הם צמד מתאבקים אשר מורכב מהמתאבקים אייזיאה קאסידי ומארק קוון, המופיעים בארגון ההיאבקות All Elite Wrestling (AEW).
הצמד ערך את הופעת הבכורה שלו בארגונים העצמאיים בנוסף לארגונים בעלי שם גדול יותר כמו House of Glory (HOG) ו-Combat Zone Wrestling (CZW).
באפריל 2019, הם חתמו על חוזה בארגון AEW.
פרייבט פארטי ערכו את קרב הבכורה שלהם ביחד כצמד ב-21 באוגוסט 2015 במסגרת אירוע של ארגון ההיאבקות House of Glory (HOG), כשגברו על ג'וש גלייד ו-TJ מרקוני.
בדצמבר של אותה השנה, הם זכו באליפות הזוגות של HOG.
לעומת זאת, הם הפסידו את חגורות האליפות להארדי בויז (ג'ף הארדי ומאט הארדי) באוגוסט 2016. לאחר מכן, השניים זכו במספר אליפויות זוגות נוספות של הארגונים Fight The World Wrestling (FTW), Game Changer Wrestling (GCW), Pro Wrestling Magic (PWM) ו-Warriors of Wrestling (WOW).
ב-22 באפריל 2019, דווח על חתימתם של הצמד פרייבט פארטי בארגון ההיאבקות All Elite Wrestling (AEW).
הם ערכו את קרב הבכורה שלהם בארגון במופע המקדים לאירוע Fyter Fest, שנערך ב-29 ביוני, בהפסד לבסט פרנדס (צ'אק טיילור וטרנט בארטה) בקרב זוגות משולש אשר כלל בנוסף את SoCal Uncensored (פרנקי קאזריאן וסקורפיו סקיי).
במופע המקדים לאירוע All Out, שנערך ב-31 באוגוסט, הם גברו על The Hybrid2 (אנחליקו וג'ק אוואנס).
לאחר מכן, השניים התמודדו בטורניר אשר קבע את אלופי הזוגות הראשונים של AEW, כשהם ניצחו את היאנג באקס (מאט וניק ג'קסון) בסיבוב הראשון, אך הפסידו בשלב חצי הגמר ללוצ'ה בראדרס (פנטגון ג'וניור וריי פיניקס).
באירוע Full Gear, שנערך ב-9 בנובמבר, פרייבט פארטי כשלו בניסיונם לזכות באליפות הזוגות של AEW לאחר שהפסידו לאלופי הזוגות, SoCal Uncensored, במסגרת קרב זוגות משולש אשר כלל בנוסף את הלוצ'ה בראדרס.
במופע המקדים לאירוע Double or Nothing, שנערך ב-23 במאי, פרייבט פארטי הפסידו לבסט פרנדס בקרב זוגות אשר קבע את הטוענים לכתר לאליפות הזוגות של AEW.
בלילה הראשון של הספיישל Fyter Fest, שנערך ב-1 ביולי, פרייבט פארטי ניצחו את סנטנה ואורטיז וכתוצאה מכך קיבלו קרב על אליפות הזוגות של AEW שבוע לאחר מכן במסגרת הלילה השני של הספיישל.
במסגרת לילה זה, שנערך ב-8 ביולי, הם כשלו בניסיונם לזכות בחגורות אליפות הזוגות.
שבועיים לאחר מכן, השניים הפסידו ל-FTR (קאש וילר ודקס הרווד).
במופע המקדים לאירוע All Out, שנערך ב-5 בספטמבר, פרייבט פארטי ניצחו בקרב זוגות את נציגי הדארק אורדר, אלכס ריינולדס וג'ון סילבר.
ב-16 בספטמבר, פרייבט פארטי נחלו הפסד לכריס ג'ריקו וג'ייק הייגר.
ב-4 בנובמבר, פרייבט פארטי נחלו הפסד ליאנג באקס.
ב-20 באוגוסט 2021 בפרק הספיישל The First Dance של התוכנית השבועית Rampage, השניים הפסידו לג'וראסיק אקספרס (ג'ונגל בוי ולוצ'סאורוס).
במופע המקדים לאירוע All Out, שנערך ב-5 בספטמבר, הארדי פאמילי אופיס (מאט הארדי ופרייבט פארטי) וההייבריד 2 (אנחליקו וג'ק אוואנס) הפסידו לבסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס).
ב-28 בינואר 2022 בפרק של התוכנית Rampage, השניים כשלו בניסיונם לזכות באליפות הזוגות של AEW לאחר שהפסידו לאלופי הזוגות, ג'וראסיק אקספרס (ג'ונגל בוי ולוצ'סאורוס).
ב-16 במרץ במסגרת פרק הספיישל St.
Patrick's Day Slam של התוכנית Dynamite, פרייבט פארטי הפסידו להארדי בויז (ג'ף הארדי ומאט הארדי).
ב-19 באוגוסט בפרק של התוכנית Rampage, פרייבט פארטי לא הצליחו לזכות באליפות הזוגות של AEW לאחר שהפסידו לאלופים, Swerve In Our Glory (קית' לי וסוורב סטריקלנד).
אייזיאה קאסידי נולד ב-10 ביולי 1997 בניו יורק.
שמו האמיתי של מארק קוון הוא דיקוונטין רדן והוא נולד ב-12 באפריל 1994 גם הוא בניו יורק.
אליפות הזוגות של FTW (פעם אחת)
אליפות הזוגות של GCW (פעם אחת)
אליפות הזוגות של HOG (פעם אחת)
PWI דירג את קוון במקום ה-185 מתוך 500 המתאבקים הטובים ביותר לשנת 2020
PWI דירג את קאסידי במקום ה-187 מתוך 500 המתאבקים הטובים ביותר לשנת 2020
הישגים בארגון ההיאבקות Pro Wrestling Magic - PWM
אליפות הזוגות של PWM (פעם אחת)
אליפות הזוגות של WOW (פעם אחת)
פריטם הוא מלחין, גיטריסט וזמר הודי.
הוא למד מוזיקה אצל אביו עוד בהיותו בבית הספר.
בהמשך הוא למד גאולוגיה באוניברסיטה.
בשנת 1994 הוא סיים לימודים באוניברסיטה לקולנוע וטלוויזיה וקיבל הסמכה כמהנדס קול.
בשנת 1997 הוא הגיע למומבאי ועבד כמהנדס קול עובר זמרים שונים.
במקביל הוא הקים להקה ובסוף 2001 אחד משירי הלהקה זכה להצלחה.
בשנת 2004 הוא כתב מוזיקה לסרט.
היצירה זכתה להצלחה ואף זכתה לפרס למוזיקה לקולנוע בהודו.
הוא המשיך לכתוב מוזיקה לסרטים ועבור 3 סרטים קיבל פרס בתחום "מפיק מוזיקה לסרט" ו"השפעה לקולנוע".
שיר של פריטם מסרט שצולם בשנת 2015 הגיע למקום ראשון במצעד הפזמונים בהודו והיה לשיר מסרט קולנוע הראשון בהודו שהגיע ל-100 מיליון השמעות ביוטיוב.
במקביל הוא הוציא מספר אלבומים.
פריטם זכה מספר פעמים בתואר "מלחין השנה" ואלבומים שהוציא זכו בתואר "אלבום השנה" בהודו.
פריטם מגיע לתוכניות טלוויזיה רבות כמשתתף בחבר שופטים של תחרויות שירה.
מספר פעמים פריטם הואשם בהפרת זכויות יוצרים וגנבה.
לפי אתר הודי בשנים 2004–2010 שירים שלו נחשדו כמבוססים על יצירות של יוצרים אחרים 52 פעמים.
הדבר כלל יצירות ידועות של בוני אם, דמיאן רייס, ברובכס ורבים אחרים.
פָּרִיטֶטִיּוּת (מגרמנית: Parität; ממקור לטיני: paritas – שוויון, כלומר שוויון כוחות), או שקילוּת, פירושה יחס זהה של כוח הצבעה וזכויות בגוף בעל מנדט לקבל החלטות.
בגוף פריטטי (שקול) – ועדה, מועצה, ממשלה וכיוצא בזה – מספר הנציגים של הקבוצות השונות שווה וזכויותיהם שוות.
בהתאם להקשר, הקבוצות השונות שיש להן ייצוג שווה בגוף מסוים עשויות להיות:
בפוליטיקה – מפלגות או גושים פוליטיים (לדוגמה: ממשלת ישראל השלושים וחמש, שהושבעה בשנת 2020).
מגדרים – ייצוג שווה לגברים ולנשים.
ב (צורה של שיתוף עובדים בקבלת החלטות) פריטטי – איזון בין מעבידים לעובדים בדירקטוריון של תאגיד.
ועדה פריטטית (ועדה שקולה) היא ועדה המורכבת מנציגי המעבידים והעובדים בייצוג שווה, ותפקידה ללבן בעיות שונות.
פריטי דדלי צמד חברי הצמד לואיס האולי/אלטון פרינססמי סמות'/סאם סטוקר/קיט וילסון שם/שמות גריזד לייטנינגפריטי בסטרדספריטי דדלי גבהים פרינס: 1.85 מטרוילסון: 1.80 מטר שנות פעילות 2015, 2019–הווה
פריטי דדלי (בתרגום חופשי לעברית: קטלניים למדי) הם צמד מתאבקים, המורכב מהמתאבקים אלטון פרינס (נולד ב-21 במאי 1997) וקיט וילסון (נולד ב-4 באוגוסט 1994).
השניים מופיעים בארגון ההיאבקות האמריקאי, ה-WWE, בתוכנית סמאקדאון.
האולי וסטוקר הופיעו לראשונה יחדיו ב-2 בפברואר 2019, כשגברו על ג'סטין קייס וג'סטין וינסיבל במסגרת אירוע חי של Hustle Wrestling.
במהלך השהות שלהם בארגון ההיאבקות IPW:UK, הם זכו פעמיים באליפות הזוגות של הארגון, פעם אחת תחת השם "פריטי בסטרדס" ופעם אחת כ"קולקטיב" לצד המתאבק ג'יימס קאסל (תחת חוק פריבירד, שאפשר לכל אחד מהשלושה לכהן כאלוף זוגות בכל זמן נתון).
לואיס האולי וסאם סטוקר הופיעו באופן לא רציף במסגרת התוכניות השבועיות של NXT UK בשנת 2019 לפני שערכו את קרב הבכורה שלהם ב-WWE בהפסד לויילד בור ופריימט.
השניים הפכו לטוענים לכתר לאליפות הזוגות של NXT UK ב-28 בינואר 2021 לאחר שרשמו ניצחון על מארק אנדרוז ופלאש מורגן ובסטר, אוליבר קרטר ואשטון סמית', וההאנט (ויילד בור ופריימט) בקרב זוגות מרובע.
האולי וסטוקר ניצחו את הצמד Gallus (מארק קופי וולפגנג) וכתוצאה מכך זכו באליפות הזוגות של NXT UK ב-25 בפברואר 2021 בפרק של התוכנית NXT UK.
הם הגנו בהצלחה על חגורות האליפות ב-1 באפריל נגד אמיר ג'ורדן וקני ויליאמס לאחר שוויליאמס בגד בג'ורדן.
מכאן והלאה, השניים רשמו מספר הגנות מוצלחות על התואר נגד צמדים כמו ג'ק סטארז וניית'ן פרייזר, נציגי קבוצת Subculture (מארק אנדרוז ופלאש מורגן) ומאסטש מאונטיין (טרנט סבן וטיילר בייט).
תקופת כהונתם כאלופים הגיעה לקיצה לאחר 287 ימים, כשב-9 בדצמבר, הם הפסידו את חגורות האליפות למאסטש מאונטיין בקרב החוזר ביניהם.
אלופי הזוגות של NXT (2022–היום)
ב-5 באפריל בפרק של התוכנית NXT 2.0, פריטי דדלי, שעתה הוצגו בשמות במה חדשים אלטון פרינס וקיט וילסון חשפו את זהותם כאלו שתקפו את האחים קריד לאחר שהאחרונים ניצחו את אימפריום (פביאן אייכנר ומרסל ברטל), תקיפה שבישרה על הגעתם של השניים למותג NXT.
שבוע לאחר מכן, הם ניצחו את האחים קריד בקרב גונטלט אשר כלל בנוסף את לגאדו דל פנטסמה , ג'וש בריגס וברוקס ג'נסן, וגרייסון וולר וסאנגה כדי לזכות באליפות הזוגות הפנויה של NXT.
זכייה זו הפכה אותם לצמד הראשון אשר זוכה באליפות בבכורה שלהם ב-NXT ולצמד השני שזוכה באליפות הזוגות של NXT ובאליפות הזוגות של NXT UK.
לעומת זאת, הם הפסידו את חגורות האליפות לאחר 53 ימים לאחים קריד ב-4 ביוני באירוע NXT In Your House, שנערך ב-4 ביוני.
ב-19 ביולי, פריטי דדלי כשלו בניסיונם לזכות באליפות הזוגות של NXT UK לאחר שהפסידו לבריגס וג'נסן.
באירוע Worlds Collide, שנערך ב-4 בספטמבר, הצמד גבר על האחים קריד, Gallus, ובריגס וג'נסן בקרב הדחות זוגות מרובע אשר איחד את אליפות הזוגות של NXT ואת אליפות הזוגות של NXT UK.
אליפות הזוגות של IPW:UK (פעמיים) - עם ג'יימס קאסל
אליפות הזוגות של NXT (פעמיים)
אליפות הזוגות של NXT UK (פעמיים, אחרונים)
פרייד'פליק (באיסלנדית: Breiðablik; בהגייה המקובלת: בריידבליק) הוא מועדון כדורגל מהעיר קואופווגיר שבאיסלנד, המשחק בליגת העל האיסלנדית.
לאחר שנוסד ב-12 בפברואר 1950, המשחק התחרותי הראשון של פרייד'פליק נערך ב-12 ביוני 1957. לאחר מספר שנים בליגות הנמוכות, ב-1971 העפילה קבוצת הכדורגל הבוגרת לראשונה לליגת העל.
בשנים 1971–2005 נעה הקבוצה בין הליגה הבכירה לליגת המשנה, ומאז עונת 2006 משחקת ברציפות בליגת העל.
בשנת 2009 זכתה הקבוצה לראשונה ב, ובעונת 2010 זכתה באליפות ראשונה בתולדותיה.
בפעמיים הראשונות בהן התמודדה הקבוצה במפעלים האירופיים היא לא זכתה להצלחה, אך בעונת 2013/2014 בליגה האירופית הצליחה לראשונה לעבור שלב, כאשר עברה את סנטה קולומה ושטורם גראץ בשני סיבובי המוקדמות הראשונים, והודחה בפנדלים בסיבוב השלישי בידי אקטובה.
בשנים העוקבות הודחה הקבוצה מספר פעמים בסיבוב הראשון, אך בעונת 2021/2022 ובעונת 2022/2023 בקונפרנס ליג הצליחה שוב להגיע לסיבוב השלישי במפעל אירופי, בו הודחה על ידי אברדין ואיסטנבול בשאקשהיר, בהתאמה.
בעונת 2023/2024 עברה הקבוצה את שמרוק רוברס בשלב המוקדמות הראשון של ליגת האלופות, אך הודחה על ידי פ.צ.
במוקדמות הליגה האירופית הודחה על ידי זרינסקי מוסטאר ונשרה לקונפרס ליג, שם עברה את סטרוגה בשלב הפלייאוף והעפילה לשלב הבתים.
בכך הפכה לקבוצה האיסלנדית הראשונה שמעפילה לשלב בתים של מפעל אירופי.
לה פריי שטראסה הוא רחוב הקניות העתיק ביותר בעיר בזל שבשווייץ.
הרחוב שימש עוד מתקופת ההתיישבות הרומית באוגוסטה רוריקה כציר תחבורה ומסחר מערבה, והוא אחד מרחובות הקניות החשובים בעיר כולה.
ה-Freie Strasse ממוקם במרכז העיר בזל.
הוא משתרע ישירות מנקודת הצמתים של החשמלית הנקראת "בנק וריין" (היום UBS) לשוק ("מרקטפלאץ") ובית העירייה של בזל.
הרחוב עוקב אחר מהלך הבירסיג כמו גם כיכר הקתדרלה של בזל ומחובר אליו צפונה באמצעות ה"מונסטרברג", בעוד שמדרום הוא מחובר ל" Barfüsserplatz" דרך הרחובות "סטרייטגאסה" ו"קאופהאוסגאסה".
שם הרחוב מעיד לראשונה במסמכים בשנת 1241 תחת השם "שכבות חופשיות", בעוד שהייעוד הרשמי הוקם רק ב-1861. בנוסף, פריי שטראסה הוא הנתיב הראשון המוגדר כ"רְחוֹב בעיר העתיקה של בזל, בעוד שבחלק זה של העיר התנאים "גַזֶה" (סמטה) או "ברג" (הר) היו דומיננטיים באופן מסורתי.
אולי ניתן להבין את השם הנתון מתוך ההסתכלות הבאה: ייתכן שהבישוף בבזל לא היה יכול לשלם על שימוש בדרך המלך, וכך עלתה חשיבותו המסחרית הגוברת, שהייתה בסופו של דבר התפתחות כלכלית של הרחוב, כאשר היא הייתה בעיקר ראשונית.
הרחוב שימש מתקופת המושבה הרומית אוגוסטה רוריקה (כעשרה קילומטרים מזרחית למרכז העיר בזל של היום) כדרך מסחר לכיוון מערב (לכיוון קמבס בצרפת כיום).
הוא הפך לנתיב המסחר והתחבורה החשוב ביותר באזור ושמר על מעמד זה גם לאחר שקיעת המושבה הרומית.
כאשר בזל הפכה לאגורה העירונית העיקרית של האזור VII ה-7 המאה, חשיבותו של הרחוב עלתה שוב.
עם הבנייה שלאחר מכן של מיטלר ברוק (1225) ופתיחת מעבר גוטהרד (1200), נפח המסחר של הרחוב גדל במידה ניכרת.
לאחר מכן, הפך הרחוב למרכז הגילדות של העיר, שהקימו בו לא פעם מבנים ייצוגיים (הדוגמה המפורסמת ביותר ששרד היא מטה גילדת שלוסל בחלק התחתון של הרחוב).
מאמצע ה-19 המאה, כחלק מהפיתוח העירוני הכללי של בזל בהתאם לרעיונות התכנון העירוני האירופי המודרני של אותה תקופה, שופץ הרחוב, הוארך ועבר שינויים אדריכליים משמעותיים לאורך מספר שלבי בנייה.
לדוגמה, בכניסה לרחוב העליון, "שילטהוף נאו-קלאסי (1840) הוקם בניהולו של יוהאן יעקב סטלין האב, בניין מפואר בהשראת מקדש וסטה בפורום הרומי, עם עמודים קורינתיים בכמה קומות, המבטאים את היומרות הייצוגיות המוגברות של הבורגנים המעמדיים.
בשנת 1851 הוזמן אדריכל בזל יוהאן יאקוב סטלין הצעיר לבנות בניין ייצוגי עבור הדואר השווייצרי, שנוסד רק שנתיים קודם לכן, במקום המבנה הקודם.
שם "עמוד ראש" של בזל הפך בכך לאחד המבנים היוקרתיים הראשונים של הקונסורציום הלאומי השווייצרי החדש ובשנת 1881, האדריכל הווינאי פרידריך פון שמידט הרחיב אותו ל"Rüdengasse".
במהלך העשורים הבאים הורחב הרחוב מספר פעמים, כמו ב-1895, כאשר מה שנקרא "תיקון בוצע בחלק העליון של הרחוב, ממוסגר על ידי ארכיטקטורה אלגנטית של אחוזות פרטיות קטנות על פי הסטנדרטים והמושגים של הבל אפוק.
הפריסה הארכיטקטונית של ארמונות העיר השונים, עם חלונות הראווה הגדולים, לרוב, הושפעה ממגוון סגנונות.
אלה נעו בין נאו-בארוק למבנים נאו-גותיים ולאחר מכן ארט נובו, ונעשו בדרך כלל על ידי משרדי האדריכלות הראשיים בעיר.
במאה ה-20 מראה הרחוב השתנה שוב, בעיקר בשל מספר רב של מבנים חדשים אשר עוררו לעיתים מחלוקת גדולה משנת 1950 ואילך.
בין הדוגמאות הידועות ביותר של טרנספורמציה אדריכלית של הרחוב היא בניית הבניין "Sodeck" על ידי מרקוס דינר ב-1978, שהחליף בניין מייצג בסגנון היסטוריסטי מ-1898 שתוכנן על ידי רודולף לינדר ווישר ואן גאשבק.
אופיו של הרחוב השתנה שוב עקב תנועה ממונעת, שסימנה מאוד את התפתחותה של העיר בכלל.
החל משנת 2020, הרחוב נסגר לתנועה ממונעת באופן כללי, על פי החלטת המועצה הגדולה של קנטון בזל-שטאדט, והוא נסלל כולו באבני קוורץ מאלפנך (קנטון אובוואלדן) כדי להסיר את ההבחנה הקודמת בין מדרכות ומדרכה.
אלאריק פריטיוף הולמגרן (בשוודית: Alarik Frithiof Holmgren; 22 באוקטובר 1831 – 14 באוגוסט 1897) היה רופא ופיזיולוג שוודי ופרופסור באוניברסיטת אופסלה.
הוא ידוע בזכות מחקריו על עיוורון צבעים.
הולמגרן נולד באוסטרגטלנד, שוודיה לאנדרס הולמגרן שהיה הכומר של הקהילה ולגוסטבה נורדוואל.
הוא סיים את לימודי הרפואה, באוניברסיטת אופסלה, ב-1861. הוא התחיל ללמד באוניברסיטת אופסלה, ובשנת 1864, מונה לפרופסור לפיזיולוגיה.
הוא חקר עיוורון צבעים והעבודה הבולטת ביותר שלו הייתה על היחס בין עיוורון צבעים לבין תחבורה ימית ורכבות.
במסגרת המחקר שלו הוא היה בלונדון, ברלין, וינה ופריז.
בשנת 1874 הוא יצר מבחן, המכונה כיום מבחן הצמר של הולמגרן, לבדיקת עיוורון צבעים.
בעקבות תאונת רכבת בלגרלונדה ב-1875, שנגרמה לטענתו בגלל עיוורון הצבעים של הנהג, הוא דגל בצורך למנוע מאנשים עם עיוורון צבעים לעבוד בנהיגה ברכבת.
הולמגרן היה חבר באקדמיה המלכותית השוודית למדעים משנת 1880. בשנת 1869 הוא התחתן עם הסופרג'יסטית אן-מרגרט הולמגרן (1850–1940).
גם הוא וגם אשתו נקברו בבית הקברות הישן של אופסלה.
פריידל אוישר הייתה שחקנית תיאטרון יידיש ושחקנית מוזיקלית אמריקאית ששיחקה בברודוויי ובמטרופוליטן אופרה.
אחת הזמרות הראשונות שהופיעו בפומבי במוזיקת חזנות.
אוישר נולדה בליפקני, בסרביה, רוסיה הקיסרית, שהיא כיום חלק ממולדובה.
היא הייתה בתו של חזן אחד משבעה דורות של חזנים.
בילדותם למדו אוישר ואחיה מוישי את מזמורי בית הכנסת על ידי אביהם זליג אושר והיו שקועים במוזיקה דתית.
המשפחה היגרה למונטריאול, קנדה כאשר אוישר הייתה בת שמונה.
כשהייתה נערה היגרה המשפחה לפילדלפיה והיא עבדה במפעל בייגל.
אוישר עבדה כשחקנית מגיל צעיר, והופיעה, בין היתר, במחזות זמר שנכתבו במיוחד עבור כישרונותיה הווקאליים והקומיים, בתיאטראות היידיש בניו יורק, ביניהם המלכה הקטנה, נערת הזהב וחתונת פריידל.
לעיתים קרובות היא שיחקה בתפקיד בן הישיבה שמתגלה מאוחר יותר כנערה.
לאחר המעבר לניו יורק הופיעה אוישר בלהקת המשחק של לואי קרמר בתיאטרון אמפיון, ברדיו ובקונצרטים.
בירח הדבש שלה היא נסעה עם בעלה להופעות בארגנטינה, והם הופיעו יחד בהצגות ביידיש שם היא נקראה בפשטות בתור "פריידל".
היא גם הופיעה בברודוויי בכמה תוכניות של ג'ורג' גרשווין, כמו "סליחה על האנגלית שלי" (1933), "תנו להם לאכול עוגה" (1934) ו"הדרך הנצחית" (1937).
אוישר שיחקה בהצגות של מולי פיקון ב"תיאטרון רחוב דוגלס" בשיקגו, בתיאטרון "הנשיונל" בניו יורק, בקובה, ולתקופה קצרה בלוס אנג'לס, בסרט "חזן קטן בשבת" (A Khazendl oyf Shabes).
בשנות ה-30 היא הופיעה גם בתוכניות רדיו מפילדלפיה.
במשך השנים, היו מחזות שנכתבו במיוחד כדי להציג את כישוריה המיוחדים, כולל "החזנית", "החתונה של פריידל", "עקדת יצחק", "המלכה הקטנה", "בת החזן", ו"לילה בפריז!" בין הופעותיה המאוחרות יותר על הבמה היה המחזמר ביידיש, "אף פעם לא מאוחר מדי לאושר", שבו הופיעה ב-19 באוקטובר 1968 בתיאטרון יידיש אנדרסון בניו יורק.
אוישר והרולד שטרנברג נישאו ב-1935. שטרנברג הופיע בבית האופרה מטרופוליטן במשך 40 שנה כזמר אופרה בס פרופונדו.
לאוישר ושטיינברג נולדו שני ילדים, השחקנית והקומיקאית האמריקאית מרילין מייקלס והזמר, מוזיקאי ומלחין מייקל שטרנברג.
נכדה, מארק וילק היה סופר, פסנתרן וזמר.
היא הייתה אחותו של השחקן והחזן האמריקני משה אוישר.
אוישר נפטרה ב-5 בינואר 2004, בגיל 90, בניו יורק.
"החזנית", מאת לואי פריימן, מוזיקה מאת יוסף רומשינסקי
"עקדת יצחק" מאת אברהם גולדפאדן
"נערת הזהב" של ויליאם סיגל.
"פריידל היא לא ילדה" של אברהם בלום.
"לילה בפריז!", אופרטה בשלוש מערכות מאת איזידור לאש, לחן אלכסנדר אולשנצקי.
"מנגינה של אביה" תיאטרון קלינטון בניו יורק, האופרטה של פיליפ לסקובסקי.
הופיעה יחד עם "שבעים וחמישה שחקנים וזמרים", במלאת עשרים וחמש שנים לתיאטרון הלאומי ב במרכז ניו יורק.
"הכלה של אביה", קומדיה של ג'ייקוב ג'ייקוב, בתיאטרון פארקווי של ברוקלין.
"הלחן של סבי" בתיאטרון הלאומי במרכז ניו יורק.
"אף פעם לא מאוחר מדי לאושר" מחזמר ביידיש מתוך הספר מאת קלמן ליפסון, מילים ועיבוד של ג'וזף ג'ייקובס, מוזיקה מאת סמואל פרשקו.
ארוד ונקטפה רמזוואי (בטמילית: ஈரோடு வெங்கடப்பா இராமசாமி; 17 בספטמבר 1879 – 24 בדצמבר 1973) שנודע בכינוים פְּרִייָאר (בטמילית: பெரியார்) וטנטי פרייאר, היה מנהיג טמילי שהקים את ואת דראווידר קזגאם.
ארוד ונקטפה רמזוואי נולד ב-17 בספטמבר 1879 בארוד שבנשיאות מדראס (היום בטאמיל נאדו), כבן שני לקבלן אדוק ודי עשיר.
הוא קיבל חינוך ייסודי, ונישא בגיל 13. בגיל 19 יצא למסע ברחבי הודו, וביקר במקדשים הינדואים רבים.
המסע, וחשיפתו לגוונים השונים של תרביות הודיות וזרמי ההינדואיזם, גרמו לו למהפך נפשי, והוא שב ממסעו כאתאיסט.
פרייאר נהיה למעורב בפוליטיקה, תוך שהתנגדותו לשיטת הקאסטות ובעיקר בני המעמדות הגבוהים, לצד תמיכתו בזכותה של אלמנה להינשא בשני מקנים לו אויבים בקרב הברהמינים.
למרות זאת, הוא נבחר לנשיא הוועדה המוניציפלית של ארוד ב-1918.
ב-1919 הצטרף פרייאר ל והיה מעורב בתנועה לאי-שיתוף פעולה, דבר שהביא לכליאתו פעמיים.
הוא נבחר למזכיר הקונגרס במדראס, ואף נבחר לנשיא הקונגרס המחוז אך הודח בהצעת אי-אמון קודם שהושבע לתפקיד.
פרייאר הציע בוועדות הקונגרס השנתיות מ-1920 ועד ל-1925 הצעות לחיזוק מעמד הדראווידרים, אך בעקבות דחייתם החוזרת של הצעותיו על ידי הנהגת הקונגרס פרש ב-1925 מהקונגרס.
ב-1926 הקים פרייאר את , שקראה לשוויון גמור בתנאים הכלכליים, פוליטיים, חברתיים ושאר מאפייני החיים.
התנועה התנגדה למעמדות ושיטת הקאסטות, והביעה התנגדות לנשיאוי קטינים ואי-נישואיהם החוזרים של אלמנות.
דעותיו של פרייאר בתקופה זו הושפעו מרוברט אינגרסול, והוא תרגם רבות מעבודותיו לטמילית.
בשנות ה-30 של המאה ה-20 המוקדמות יצא פרייאר למסע עולמי, שהביא אותו למלאיה הבריטית, ממלכת מצרים, ממלכת יוון, טורקיה, ברית המועצות, גרמניה הממלכה המאוחדת וארצות אירופאיות נוספות.
ביקורו של פרייאר בברית המועצות הותיר עליו רושם רב, ובשובו להודו ב-1932 תרגם פרייאר את המניפסט הקומוניסטי לטמילית, ודבק במטריאליזם המרקסיסטי.
התלהבותו מגישות מהפכניות הביאה למעצרו ב-1933 על המרדה, והוא שוחרר בשנה שלאחר מכן.
לאחר שחרור ביקש פרייאר לשוב לזירה הפוליטית, והוא ניסח מסמך בשם "תוכנית ארבע עשרה הנקודות של ארוד", אותו הציע לקונגרס ולמפלגת הצדק, תוך שהוא מתנה את הצטרפותו בקבלת המסמך.
הקונגרס דחה את הנקודות, אך מפלגת הצדק, שראתה הזדמנות להביא לעצמה מנהיג כריזמטי שיגדיל את הפולריות היורדת של המפלגה, קיבלה אותם.
ב-1938, בעקבות מהומות שפרצו במדראס לאחר ניסיון לכפות את ההינדי כשפת לימודים במוסדות השכלה גבוהה, נכלא פרייאר על חלקו במהומות, ובמהלך כליאתו נבחר לנשיא מפלגת הצדק.
עם הזמן, החלו תומכי פרייאר לדרוש כי כלל חברי המפלגה ילבשו חולצות שחורות הארגון הוצא מחוץ לחוק במאי 1946 על ידי ממשלת נשיאות מדראס, שהייתה בשליטת הקונגרס.
עם רקע עצמאות הודו ב-15 באוגוסט 1947, פרייאר, שהלך והקצין בהגותו הדראווידית, קרא לתומכי התנועה לראות ביום חילופי השלטון יום אבל, ומעבר משליטה קולוניאלית בריטית לשיטה ארית.
ההחלטה גרמה להתנגדות גדולה בקרב חברי דראווידר קזגאם, בין היתר על רקע פער הגילאים בין השניים (פרייאר היה בן 72 ומנייאמי בת 26).
ההחלטה גרמה לקרע במפלגה, ולהקמת דראווידה מונטרה קזגאם.
ב-2021 הודיעה ממשלת טאמיל נאדו כי יום הולדתו של פרייאר, ה-17 בספטמבר, יצוין כיום הצדק החברתי.
פריטם קוטאל (בבנגלית: প্রীতম কোটাল; נולד ב-8 בספטמבר 1993) הוא כדורגלן הודי המשחק בעמדת המגן הימני בצ'נאיין.
קוטאל נולד באוטרפארה שבמערב בנגל.
הוא התחיל לשחק כדורגל בגיל 4 בקבוצת הילדים של צ'יראג יונייטד ובגיל 16 עבר לזו של וארי.
בשנת הצטרף לקבוצת הפיתוח של פליאן ארווס מה-I-League.
ב-23 באוקטובר ערך את הופעת הבכורה שלו בקבוצה בניצחון 1-2 נגד סלגאוקאר.
ב-7 בפברואר 2015 הבקיע את שער הבכורה שלו בקבוצה בניצחון 0-1 נגד פונה.
בעונת זכה עם המועדון בליגה וכך הפכה מוהון בגאן לקבוצה הראשונה מקולקטה שעושה זאת.
ב-9 בינואר 2016 הבקיע שער עצמי במשחק הליגה בניצחון 1-3 נגד אייזאול.
ב-27 בינואר רשם את הופעת הבכורה שלו בזירה האסיאתית בניצחון 1-3 נגד טמפינס רוברס במסגרת מוקדמות ליגת האלופות האסיאתית.
במהלך העונה הושאל לפונה סיטי ממנה עבר לאתלטיקו קולקטה מליגת העל ההודית (ISL).
ב-8 במרץ 2017 הבקיע את שער הבכורה שלו במועדון בתיקו 2-2 נגד מומבאי סיטי.
ביולי נכלל בדראפט הסופר ליג ההודי שנפתחה באותה שנה.
ב-22 ביולי 2014 נבחר במקום החמישי על ידי פונה סיטי.
ב-18 באוקטובר הוא ערך את הופעת הבכורה שלו במועדון בליגת העל ההודית במשחק הליגה נגד מומבאי סיטי בו הפסידה פונה 5-0.
ב-14 ביוני 2016 הושאל לאתלטיקו קולקטה.
ב-2 באוקטובר ערך את הופעת הבכורה שלו בקבוצה בתיקו 2-2 נגד צ'נאיין.
ב-13 בדצמבר היה מעורב בקטטה שפרצה בסיום המשחק חצי גמר הגביע נגד מומבאי סיטי.
בסיום העונה זכה עם הקבוצה באליפות הודו.
לקראת עונת הצטרף לדלהי דינמוס.
ב-22 בנובמבר ערך את הופעת הבכורה שלו בקבוצה בניצחון 2-3 נגד פונה סיטי.
ב-10 בינואר 2018 הבקיע את שער הבכורה שלו בקבוצה בהפסד 3-1 לקרלה בלסטרס.
עונה לאחר מכן קיבל את סרט הקפטן, אך חזר לאתלטיקו קולקטה במהלך חלון ההעברות.
בשנת נכלל בסגל המועדון לאחר שהתאחד עם מוהון בגאן.
ב-14 ביולי 2023 חתם לשלוש שנים בקרלה בלסטרס.
ב-13 באוגוסט 2023 ערך את הופעת הבכורה שלו בקבוצה בהפסד 4-3 לגוקולאם קראלה במסגרת גביע דוראנד.
קוטאל שיחק בצעירותו בנבחרות הצעירות של הודו.
ב-12 במרץ 2015 ערך את הופעת הבכורה שלו בנבחרת הבוגרת בניצחון 0-2 נגד במסגרת מוקדמות מונדיאל 2018. בינואר זכה עם הנבחרת באליפות דרום אסיה אחרי ניצחון 1-2 נגד בהארכה.
השתתף עם הנבחרת בגביע אסיה בכדורגל ב-2019 וב-2023.
תאריך הלידה של קוטל אינו ידוע, אך על פי הערכות הוא נולד ב-8 בספטמבר 1993. הוא התחיל לשחק כדורגל השראת דודו שהיה גם הוא כדורגלן והחליט לשחק כמגן ימני בהשראתו של הכדורגלן ההודי דיפאק מונדאל אותו העריץ.
בשנת קוטל הקים אקדמיה לכדורגל עבור שחקנים שאין להם אמצעים.
במרץ 2020, הוא תרם רופי הודי 50,000 לקרן המאבק בקורונה של מדינת מערב בנגל.
באפריל 2023 התחתן קוטל עם כתבת הספורט הבנגלית סונלה פול.
אליפות דרום אסיה: , ,
פריי פול אוטו היה אדריכל ומהנדס גרמני שנודע בשימוש שלו במבנים קלים, בפרט במבני יריעה ומבני קליפת רשת .
הפרויקט הבולט ביותר שלו הוא גג האצטדיון האולימפי במינכן לאולימפיאדת הקיץ 1972.
אוטו זכה במדליית הזהב המלכותית של RIBA בשנת 2006 ובפרס פריצקר בשנת 2015, זמן קצר לפני מותו.
אוטו נולד בעיר זיגמר, גרמניה, וגדל בברלין.
הוא החל ללמוד אדריכלות בברלין לפני שגויס ללופטוואפה כטייס קרב בשנים האחרונות של מלחמת העולם השנייה.
לבסוף הופסקה הכשרתוו כטייס והוא נשלח לחיל הרגלי.
הוא נכלא במחנה שבויים ליד שארטר (צרפת) שם החל להתנסות בבניית אוהלים.
בשנת 1948 חזר אוטו לברלין והמשיך בלימודי האדריכלות.
בשנת 1950 נסע אוטו ללמוד בארצות הברית שם פגש את אריך מנדלסון, מיס ואן דר רוהה, ריצ'רד נוטרה ופרנק לויד רייט.
אוטו התמחה במבני מתיחה ומבני ממברנות (יריעות) קלים, והיה חלוץ בתחום בשנת 1958 לימד אוטו באוניברסיטת וושינגטון בבית הספר לעיצוב ואמנויות חזותיות שם הכיר את באקמינסטר פולר.
אוטו ייסד את המכון למבנים קלים באוניברסיטת שטוטגרט ב-1964 ועמד בראש המכון עד לפרישתו כפרופסור באוניברסיטה.
עד מותו נשאר אוטו פעיל כאדריכל ומהנדס.
אחד הפרויקטים האחרונים שלו היה עם שיגרו באן על הביתן היפני באקספו שנערך בשנת 2000 שם תכנן מבנה גג העשוי כולו מנייר, וגג נפתח עבור ביתן ונצואלה באותה תערוכה.
אוטו נפטר ב-9 במרץ 2015, הוא היה אמור להיות מוכרז בפומבי כזוכה בפרס פריצקר לשנת 2015 ב-23 במרץ, אך בשל מותו הכריזה הוועדה על הענקתו ב-10 במרץ.
אוטו עצמו כבר קיבל את הודעת הזכייה קודם לכן על ידי מנכ"לית פרס פריצקר, מרתה ת'ורן.
דווח כי אמר, "מעולם לא עשיתי שום דבר כדי לזכות בפרס הזה.
זכייה בפרס היא לא המטרה של חיי.
אני מנסה לעזור לאנשים עניים, אבל מה אני אגיד כאן – אני מאוד שמח".
זוהי רשימה חלקית של מבנים שתוכננו על ידי אוטו:
1967 – ביתן מערב גרמניה באקספו 67 מונטריאול, קנדה
1972 – גג לאצטדיון האולימפי, מינכן, גרמניה
1974 – מרכז הכנסים במכה, ערב הסעודית
1975 – מולטיהאל, מנהיים, גרמניה
1977 – תפאורת הבמה לסיבוב ההופעות של פינק פלויד ב-1977
1980 – כלובי ציפורים בגן החיות של מינכן, גרמניה
1985 – ארמון טוואיק, ערב הסעודית
1987–91 – דיור בתערוכת הבניין הבינלאומית בברלין, גרמניה
2000 – מבנה הגג של הביתן היפני ב־Expo 2000, הנובר גרמניה (בשיתוף פעולה עם שיגרו באן)
1974 – מדליית תומאס ג'פרסון באדריכלות
1980 – דוקטור לשם כבוד למדע מאוניברסיטת באת'
2005 – מדליית הזהב המלכותית מאת RIBA
2006 – פרמיום אימפריאלה לאדריכלות
2015 – פרס פריצקר לאדריכלות
פריידון הוויידא (בפרסית: فریدون هویدا; 21 בספטמבר 1924 – 3 בנובמבר 2006) היה דיפלומט, סופר והוגה דעות איראני.
כיהן כשגריר איראן באו"ם בין השנים 1971–1979.
הואיידא נולד ב-21 בספטמבר 1924 בדמשק, שם שימש אביו, חביבאללה הואיידה, בתור הקונסול הכללי של פרס בעיר.
אמו, אפסר אול־מולוק פאטמה, הייתה נסיכה מבית שושלת קג'אר.
עם נישואיו, הוענק לאביו התואר "עין אל־מולכ" (עין הממלכה) על ידי שליט שושלת קאג'אר.
אחיו הבכור, אמיר עבאס הוויידא, כיהן כראש ממשלת איראן בתקופת שלטון השאה, והוצא להורג לאחר המהפכה האיראנית ב־1979. השניים היו אחייניו של הדיפלומט האיראני עבדול חוסיין סרדארי, אשר נודע בזכות הצלתם של יהודים רבים בפריז בזמן מלחמת העולם השנייה.
הוויידא גדל בלבנון, ערב הסעודית ואיראן.
בשנת 1948 השלים תואר דוקטור במשפט בינלאומי ובכלכלה בסורבון, שבפריז, צרפת.
הואיידה הצטרף למשרד החוץ של איראן בתחילת שנות ה-40. הוא לקח חלק בגיבוש הסופי של ההכרזה לכל באי עולם בדבר זכויות האדם, ועבד בארגון אונסק"ו בשנים 1951–1966. בסוף שנות ה-60 חזר לאיראן ושימש בתפקידים בכירים במשרד החוץ, בהם סגן שר החוץ וראש אגף היחסים הכלכליים והבינלאומיים.
בין השנים 1971–1979 שימש כשגריר איראן באומות המאוחדות.
לאחר המהפכה האיראנית, נאלץ לעזוב את משרד החוץ והפך לעמית בכיר וחבר בוועד המנהל של הוועד הלאומי למדיניות חוץ אמריקאית (NCAFP).
מלבד פעילותו המדינית, עסק הוויידא גם בתחום הקולנוע, והיה ממייסדי מערכת כתב העת הקולנועי הנודע מחברות הקולנוע.
הוויידא היה סופר מוכר, ופרסם 18 ספרי עיון ורומנים בשפות צרפתית, אנגלית וגרמנית.
הוא היה גם השותף לכתיבת התסריט לסרטו של רוברטו רוסליני משנת 1959 בשם הודו.
אשתו הראשונה, טוראן מנסור, לה נישא בשנות ה-40, הייתה בתו של עלי מנסור, אחד מראשי ממשלת איראן.
ב-3 בנובמבר 2006 בגיל 82 הוויידא נפטר בקליפטון, וירג'יניה, לאחר מאבק ממושך בסרטן.
הוא הותיר אחריו את אשתו השנייה, גיזלה ושתי בנות, מנדנה ורוקסנה.
פָּרִיִּים (שם מדעי: Bovidae; מכונים גם נבובי קרניים) הם משפחה של מעלי גירה בסדרת מכפילי פרסה.
המשפחה מונה 137 מינים ו-45 סוגים.
זוהי משפחה מגוונת ביותר, הנפוצה באפריקה, במרבית אירופה ובמרבית אסיה ובאמריקה הצפונית.
המגוון הצורני של משפחה זו ניכר בעיקר באפריקה.
ניתן למצוא את בני המשפחה במגוון אזורי מחיה: בטונדרה הארקטית, בהרים, באזורים טרופיים וסוב-טרופיים, במדבריות, בסוואנות ובאדמות עשב.
במשפחה זו מינים רבים שעברו תהליך של ביות, וכעת משמשים לצרכים רבים במשק האדם.
לפריים גובה כתפיים שנע בין 25 סנטימטר לשני מטרים.
המשקל נע בין שלושה ל-1,300 קילוגרם.
למינים מסוימים רגליים ארוכות ודקות, בעוד שלאחרים רגליים עבות ומגושמות.
הפריים הם בעלי קרניים בקדמת המצח.
סממן זה מאפיין בעיקר את הזכרים ומקצת מהנקבות.
הקרניים קיימות בשלל צורות וגדלים: ארוכות, מחודדות, קצרות, ספירליות, מעוקלות, מסולסלות וישרות.
הקרניים עשויות מחומר גרמי קבוע עטוף בשכבת קרטין.
הקרניים משמשות בעיקר לאינטראקציה חברתית בעדר כגון סמל מעמד, חיזור, התגוששויות בין זכרים וכו'.
הפריים הם פרסתנים (בעלי פרסות) מכפילי פרסה.
כלומר חסרה להם האצבע הראשונה, האצבעות השנייה והחמישית קטנות ביותר ועיקר משקל הגוף הוא על האצבע השלישית והרביעית שהתאחו לצורת עצם יחידה.
מהיותם מעלי גירה, קיבתם בעלת ארבעה חדרים, ומעכלת תאית באמצעות תסיסה בקטריאלית.
מינים מסוימים במשפחה זו חיים ביחידאות ואילו אחרים מתקבצים בעדרים גדולים ביותר, בעלי מבנה חברתי מורכב (על פי רוב היררכיה).
כולם אוכלי עשב (על אף שמינים אחדים יאכלו בשר בעיתות הצורך), אך נבדלים זה מזה בסוגי הצמחייה אותם אוכלים ובצורות ההשגה של מזון זה.
תיעוד המאובנים מתחיל בתחילת המיוקן.
המינים השוכנים באמריקה הצפונית, הגיעו ליבשת זו מצפון אסיה דרך מצר ברינג, שבעידן הקרח האחרון (בתקופת הפליסטוקן) קפא ונהיה לגשר יבשתי שחיבר בין היבשות.
ההתנהלות במזג האוויר הקר ביותר, מסבירה את התאמתם של המינים הצפון-אמריקאים לטמפרטורות נמוכות.
הפריים ניצודים על ידי האדם עבור בשרם ועורותיהם, וכן כספורט (ראשיהם עטורי הקרניים מהווים פוחלצים מרשימים לתצוגה).
מספר מיני פריים בויתו ומשמשים לחקלאות כחיות משק.
הבולטים והנפוצים שבהם הם בקר הבית (פרות לבשר ולחלב), כבש הבית ועז הבית.
מיני פריים מסוימים, לרוב כאלה שאינם נכללים בקטגוריות "בקר", "עיזים" או "כבשים", מוגדרים כאנטילופות.
הגדול בפריים הוא הגאור שמשקלו ואורכו 250–330 ס"מ.
עם זאת, פרטים גדולים במיוחד של בקר הבית מגיעים לגודל דומה.
הקטנה בפריים היא אנטילופה מלכותית שמשקלה 3 ק"ג ואורכה 25–30 ס"מ.
תת-משפחת פלינים (Peleinae) בה מין יחיד אנטילופה איילית (Pelea capreolus)
תת-משפחת פאנטולופים (Pantholopinae) בה מין יחיד אנטילופה טיבטית (Pantholops hodgsonii)
להלן טבלה ובה חמשת הפריים הגדולים ביותר וממדיהם:
דירוג שם מדעי שם עברי תת-משפחה ושבט משקל ממוצע משקל מרבי אורך גובה בכתפיים הערות 1 גאור פרים (שבט הבקר) בעל החיים הגדול ביותר במשפחה.
הפרט הגדול ביותר שנמדד בטבע שקל 1270 ק"ג, אך פרט שגודל בשבי הגיע למשקל של 1724 ק"ג.
4 Bos taurus בקר הבית (פר) פרים (שבט הבקר) 190–250 ס"מ 120–180 ס"מ בעל חיים מבוית, מספר גזעים ובהם פרטים שהואבסו הגיעו למשקל של מעל לטון וחצי.
פריים טיים או שעת שיא הוא מושג הנדסי המתייחס בדרך כלל לשעות צריכת השיא של מוצר מסוים, כגון צריכת הספק חשמלי או מים.
בתקשורת מדובר לרוב על שעות צפיית השיא בטלוויזיה, המשתנות מאזור לאזור אך נעות בדרך כלל בין השעות 19:00 ל-23:00. בשעות אלו מושג המדרוג הגבוה ביותר, כלומר כמות הצופים היא הגדולה ביותר.
ערוצי טלוויזיה מסחריים מניבים את רוב רווחיהם בשעות אלו, כיוון שעלות דקת פרסום בשעות השיא היא היקרה ביותר.
רוב תוכניות הטלוויזיה שמשודרות בשעות פריים טיים הן "תוכניות לכל המשפחה", תוכניות אשר פונות לכל המגזרים, שכבות האוכלוסייה וקבוצות הגיל (לרוב תוכניות מציאות, שעשועונים וסדרות דרמה וקומדיה).
פרייז'ר היא קומדיית מצבים אמריקאית מצליחה, שנוצרה כסדרת בת לסדרת הטלוויזיה "חופשי על הבר", בהתבסס על דמות הפסיכיאטר פרייז'ר קריין (קלסי גראמר).
הסדרה שודרה ברשת NBC במשך 11 עונות, מספטמבר 1993 עד מאי 2004. כל אחת-עשרה עונות הסדרה יצאו במארזי DVD.
יוצרי ומפיקי הסדרה - דייוויד אנגל, פיטר קייסי ודייוויד לי - הפיקו את הסדרה "חופשי על הבר", ויצרו את הסדרה "כנפיים".
הסדרה צולמה בלוס אנג'לס, למעט פרק אחד שצולם בסיאטל.
בפרק הסיום של הסדרה צפו כ-25.4 מיליון צופים.
בישראל הסדרה שודרה עד עונתה החמישית בערוץ 3 בכבלים, ולאחר מכן נרכשה על ידי זכיינית ערוץ 2 "טלעד", אשר שידרה את עונות 7–9. בהמשך שודרה הסדרה בערוצים שונים ב-yes.
מאז הסדרה נרכשה שוב על ידי ערוץ 3 אשר שידר מספר פעמים את כל 11 עונותיה, וכן היא גם שודרה בערוץ סטאר וורלד.
בשנים 2009–2010 שודרו 6 העונות הראשונות של הסדרה בערוץ ביפ, ומאוחר יותר הועלו כל פרקי הסדרה לשירות ה-VOD של הוט.
בשנת 2023 חודשה הסדרה, ועלתה לשידור בפרמאונט+ וכן ב-yes בישראל.
הסדרה עוקבת אחרי חייו של הפסיכיאטר ד"ר פרייז'ר קריין לאחר חזרתו לעיר בה הוא נולד וגדל, ומוצא עבודה כמנחה תוכנית ייעוץ בתחנת הרדיו KACL בסיאטל (KACL = מחווה ליוצרי הסדרה Angell Casey Lee, כאשר קידומת K מקובלת בכל תחנות הרדיו ממערב למיסיסיפי).
את התוכנית מפיקה חברתו הטובה, רוז דויל.
את מרבית המגישים הנוספים בתחנה (כמו בוב "בולדוג" בריסקו, מגיש פינת הספורט או גיל צ'סטרטון, מגיש פינת ביקורת המסעדות), הוא אינו מחבב.
אביו של פרייז'ר הוא שוטר בדימוס, מרטין (מרטי) קריין.
אביו עובר לגור עמו לאחר שנפצע במהלך סיכול שוד.
הוא צולע ונעזר במקל הליכה.
כדי לטפל בו, נשכרים שירותיה של דפני מון, מטפלת ממוצא אנגלי.
היא מיד צדה את עינו של אחיו של פרייז'ר, ד"ר ניילס קריין, פסיכיאטר גם הוא.
חוסר יכולתו לחזר כראוי אחרי דפני הוא מוטיב מרכזי בעלילת הסדרה.
יחד עמם גר הכלב אדי (מסוג ג'ק ראסל טרייר).
אדי הוא אחד מהכלבים המפורסמים שהופיעו בטלוויזיה, ומהחביבים שבהם.
פרייז'ר וניילס דומים יחסית באופיים, שניהם עוסקים באותו מקצוע, ומחשיבים את עצמם לאנשי המעמד הגבוה.
ככאלה, הם מאמצים גינונים של אנשי בוהמה - שותים יינות יקרים, מסתובבים בגלריות, מארחים ומתארחים אצל מפורסמים.
הם חובבי אומנות ומעריצים אנשי רוח ויוצרים - לעיתים רק כדי להתחכך באנשי האצולה של סיאטל.
הם שונים מאוד מאביהם, איש פשוט וצנוע, אשר אינו מתחבר לחוג חבריהם.
הזהות בין פרייז'ר וניילס, והשונות הגדולה כל כך מאביהם, היא שיצרה את הקסם בסדרה.
במשך מרבית הסדרה מחפשות כל הדמויות בן זוג.
פרייז'ר נפרד מאשתו, לילית, ממנה יש לו ילד, פרדריק.
לרוב, הוא לא מצליח להחזיק יחסים מעבר לפגישה או שתיים.
גם ניילס אינו מצטיין בתחום.
במשך מרבית הסדרה הוא מנהל קרב גירושין מכוער עם מאריס, המתוארת כמרשעת, ודמותה אינה מופיעה.
אביהם, מרטי, איבד את אשתו (אמם של פרייז'ר וניילס), ויוצא מדי פעם עם אישה אחרת, אולם גם הוא לא מתמיד.
כך גם רוז, שמחליפה גברים בקצב רצחני, עד לרגע בו היא נכנסת להריון.
יחסיהן של הדמויות לא נמשכים זמן רב, והן חוזרות לנקודת המוצא בצורה משעשעת כזו או אחרת.
בסוף הסדרה פרייזר מקבל הצעת עבודה מתחנת רדיו בסן פרנסיסקו.
הוא עוזב את ביתו ופותח בפרק חדש בחייו.
ד"ר פרייז'ר ווינסלואו קריין (קלסי גראמר)
פסיכיאטר ומנחה תוכנית רדיו בסיאטל.
דמותו הופיעה לראשונה בתוכנית חופשי על הבר, לשם הוא הצטרף בעונה השלישית, והוא הופיע כלקוח רשמי בפאב בו הדמויות הראשיות נפגשו.
לפי העלילה, פרייז'ר נולד בסיאטל בשנת 1952, להסטר רוז קריין, פסיכיאטרית, ומרטין קריין, שוטר.
באחד הפרקים נחשף שהוא נקרא על שם אחד העכברושים במעבדה של אמו.
פרייז'ר היה ילד רגיש, וסבל רבות מהצקות.
חברו הכמעט יחיד היה אחיו ניילס, שאפילו יותר רגיש ממנו.
כך פיתחו השניים חיבה לתיאטרון, קריאה ועוד.
הוא למד באוניברסיטאות היוקרתיות הארוורד ואוקספורד.
פרייז'ר עבר לבוסטון, שם דמותו הוצגה במהלך הסדרה חופשי על הבר.
לפי עלילת הסדרה, הוא התחתן בגיל צעיר מאוד עם ננט גוזמן, שהפכה לבדרנית מפורסמת לילדים (גולמה בידי אמה תומפסון).
דמותה הופיעה גם בעלילה של פרייז'ר.
בתחילת חופשי על הבר, פרייז'ר היה מאורס לדיאן, אולם הם נפרדו ממש בעת החתונה.
מאוחר יותר, פרייז'ר התחתן עם לילית סטרנין, פסיכיאטרית גם היא.
נישואין אלה נגמרו שעה שפרייז'ר גילה שהיא בוגדת בו עם עמית למקצוע.
לילית קיבלה משמורת על פרדריק, ונשארה עמו בבוסטון.
לאחר שאמו מתה, החל פרייז'ר להתגעגע לאביו ואחיו, וחזר לסיאטל.
הוא עבר לדירה נאה ומטופחת, ואביו עבר להתגורר עמו, לאחר שסבל מפציעת ירי ברגלו במסגרת עבודתו.
הוא שוכר את שירותיה של דפני מון, מטפלת אנגליה, כדי לסייע לו לטפל באביו.
פרייז'ר מגיש במשך מספר שנים תוכנית ייעוץ ברדיו מקומי בסיאטל, רדיו KACL.
הוא נחשב לדמות מוכרת ברחבי סיאטל ואף מחוצה לה, אך לא מזהים אותו פעמים רבות מפני שרוב האנשים מכירים את קולו בלבד.
את התוכניות הוא מסיים במשפט ההיכר שלו, כאשר הוא מאחל למאזיניו "בריאות נפשית טובה" ולפני כל פנייה למאזין תמיד אומר את משפט ההיכר שלו " אני מאזין" (I'M LISTENING).
את התוכנית עורכת חברתו הטובה, רוז דויל.
פרייז'ר הוא אדם חד לשון וחד הבחנה.
הוא מצליח מאוד בתור מגיש תוכנית וכפסיכיאטר.
הוא מאמץ גינונים של אנשי המעמד הגבוה, עימם הוא מרבה להתרועע.
הוא חובב אומנות, יין, ענתיקות, אופרה ותיאטרון, וארוחות גורמה במסעדות יוקרתיות.
הוא בעל אגו גדול, ויחד עם ניילס הם מסרבים לפעמים לבצע מטלות יום-יומיות, הנראות להם נחותות מכבודם.
פרייז'ר נוחל הצלחה מועטה במערכות יחסיו.
רובן מסתיימות תוך זמן קצר ביותר, לרוב בגלל אמירות או מעשים טיפשיים שלו, בניגוד לעצות הטובות שהוא מקבל מהקרובים לו.
מרטין (מרטי) קריין (ג'ון מהוני)
אביהם של פרייז'ר וניילס, שוטר שיצא לגמלאות.
הוא אמנם מוזכר בעלילת הסדרה חופשי על הבר, אולם מוצג רק בסדרה פרייז'ר.
אביו מת, ומוזכר שהיה מדען.
מרטין נולד בסיאטל, בה בילה את כל חייו.
הוא היה נשוי להסטר, ממנה נולדו שני ילדיו.
הוא היה בלש, וקיבל אותות הצטיינות מהמשטרה.
הוא היה גם בוגר מלחמת קוריאה.
למרטין יש אח, וולט, הנשוי לזורה, ואחיין אחד, ניקוס, בנם של וולט וזורה.
הסטר דחתה את הצעת הנישואין של מרטין, אך נענתה לו כאשר הייתה בהריון עם פרייז'ר.
מאוחר יותר, בעת תקופה קשה בנישואיהם, היא בגדה בו עם חבר טוב.
הוא האשים את עצמו, והעמיד פנים כאילו הוא בגד בה.
אירוע זה קירב בין פרייז'ר, שגם אשתו בגדה בו, לאביו.
הוא נפצע פציעה קשה במהלך עבודתו בניסיון לסכל שוד, ופרייז'ר לקח אותו ואת כלבו האהוב אדי לביתו.
פרייז'ר לא הסתדר עם הכלב, למרות שהכלב חכם בצורה יוצאת דופן.
פרייז'ר שכר את המטפלת דפני לעזור בטיפול באביו, וגם היא מתגוררת עמו.
כאשר הסטר מתה (לפני תחילת הסדרה), הדבר השפיע קשות על מרטין.
הוא התקשה לפתח קשרים עם נשים אחרות אחרי מותה של אשתו.
למרות זאת, לבסוף הוא מפתח יחסים עם המטפלת לשעבר של ילדיו, רוני לורנס, עימה הוא גם מתחתן לבסוף.
מרטין הוא איש פשוט, ואופיו שונה מאוד מאופיים של שני בניו חובבי המנעמים.
הוא מסתפק במועט, ואת מרבית זמנו מעביר על הכורסה המרופטת בסלון המעוצב של פרייז'ר (כורסא, שכמובן מוציאה את פרייז'ר מדעתו).
יש לו חכמת חיים, והוא לרוב מייעץ לבניו, אולם הם לא שומעים בעצתו הנבונה ומסבכים את חייהם לחינם.
הוא חובב ספורט ובירה, בניגוד לבניו העדינים.
הוא מחוספס למדי, וממעט להפגין רגשות, אולם ברור שהוא אוהב את ילדיו.
למרות שתפקידה הרשמי הוא מטפלת, היא עוסקת במלאכות בית רבות בבית משפחת קריין.
מוצאה ממנצ'סטר, אולם המבטא שלה מרמז על כך שמוצאה מיורקשייר.
היא נולדה כבת למשפחה ממעמד הפועלים, ויש לה 8 אחים.
יש לה קשרי אהבה-שנאה עם אמה השתלטנית והביקורתית, גרטרוד'.
עם אביה, הארי, יש לה יחסים חמים יותר.
בילדותה דפני שיחקה בסיטקום האנגלי Mind your Knickers, אולם איבדה את עבודתה לאחר שגדלה יתר על המידה לדמות אותה היא אמורה לשחק.
היא החלה לעבוד עם מטופלים, וכך גם מצאה את עבודתה אצל פרייז'ר.
דפני החלה מטפלת באביו של פרייז'ר, מרטין, שחטף כדור בירך במסגרת עבודתו כשוטר.
היא אחראית על העבודה הפיזיותרפית עם מרטין, כמו גם לטייל איתו, ועוזרת בעבודות הבית.
היא צדה מיד את עינו של אחיו של פרייז'ר, ניילס.
היא מתארסת לדוני, עורך הדין של ניילס, המטפל בגירושיו.
כאשר היא מגלה לבסוף על אהבתו של ניילס אליה, היא מתלבטת קשות.
לבסוף היא עוזבת את דוני ונישאת לניילס.
לקראת סוף הסדרה נולד להם ילד.
דפני מספרת סיפורים לרוב על ילדותה באנגליה, ועל משפחתה.
רוב סיפוריה הם טראומטיים, אולם היא נזכרת בהם בערגה, דבר היוצר אי נוחות רבה אצל בני משפחת קריין.
היא גם בטוחה שהיא רואת נסתרות במידה כלשהי, ולעיתים התחזיות שלה מתגשמות (אם כי בצורה מעוותת, כמובן).
היא חביבה מאוד על הבריות, אם כי לעיתים מזגה האנגלי משתלט עליה.
ד"ר ניילס קריין (דייוויד הייד פירס)
אחיו הצעיר של פרייז'ר, ופסיכיאטר בפני עצמו.
בעונה השלישית הוזכר שגילו הוא 38. דמותו אינה מוזכרת בסדרת האם, חופשי על הבר; דמותו התווספה לסדרה רק בשל העובדה שדייוויד הייד פירס, המגלם את ניילס, מזכיר במראהו ובאופיו את דמותו של פרייז'ר.
בניגוד לפרייז'ר, שדמותו מבוססת על הדמות המקורית מחופשי על הבר, דמותו של ניילס נבנית במהלך הסדרה.
כמו פרייז'ר, גם הוא מכונה על שם עכבר מהמעבדה של אימו.
כמו פרייז'ר, גם ניילס נולד בסיאטל.
גם הוא, כמו פרייז'ר, היה ילד רגיש וקורבן להצקות תכופות.
הוא למד באוניברסיטאות ייל וקיימברידג'.
בדומה לפרייז'ר, הוא אנין טעם, חובב יינות ואמנות.
הוא אוהב לאכול במסעדות יוקרה, לבקר בגלריות, ולצפות באופרה ותיאטרון.
יש לו נטייה לצחקק בצורה מוזרה.
ניילס היה נשוי למריס, המתוארת רבות בסדרה אולם לא מופיעה בה לעולם.
היא מתוארת כאישה קשה, הרודה בניילס, אשר מפחד להתעמת איתה, ומפגין יחס פאסיבי לעומת אישיותה הדומיננטית.
הוא מנהל איתה קרב גירושין מכוער במשך חלק גדול מהסדרה.
לאחר גירושיו, ולמרות אהבתו לדפני, המטפלת של אביו, הוא נישא למל, המנתחת הפלסטית של מריס.
נישואיהם מתפרקים לאחר כיומיים בלבד בעקבות רגשותיו לדפני, למרות שסיומם הרשמי מגיע רק לאחר שמל מאלצת אותו להעמיד פנים שהם חיים באושר.
ניילס מתקשה מאוד להתוודות בפני דפני על אהבתו אליה במשך מספר שנים, עד שלבסוף הדבר מתגלה לאחר פליטת פה של פרייז'ר.
הם מתחתנים, ולקראת סוף הסדרה הם אף מולידים ילד משותף.
מפיקת תוכנית הרדיו של פרייז'ר.
באחת העונות ילדה בת בשם אליס מבחור הצעיר ממנה.
לקראת סוף התוכנית היא מקבלת את משרת מנהלת התחנה.
רוז מצטיירת כחובבת גברים וככזו המוכנה לעשות הכל, כולל להשפיל את עצמה, על מנת לזכות באהבתם.
אף על פי כן, היא דמות חיובית למדי, משמשת חברה טובה ונאמנה לפרייז'ר ומהווה ציר מרכזי יציב ושפוי (כמו דפני מון, המטפלת) במהלך כל הסדרה כולה.
דייוויד מון קריין – בנם של ניילס ודפני.
אדי – הכלב של מרטין מסוג ג'ק ראסל טרייר.
אדי גולם על ידי שני כלבים שונים לאורך התוכנית.
פרדריק "פרדי" גיילורד קריין (בעונה השלישית לוק טארסיטאנו ובהמשך טרוור איינהורן) - בנם של לילית' ופרייז'ר.
מתגורר עם אימו בבוסטון אך מגיע לבקר את פרייז'ר לעיתים קרובות.
הסטר רוז פאלמר קריין (ריטה וילסון) – אשתו המנוחה של מרטין ואמם של פרייז'ר וניילס.
מאריס קריין – אשתו של ניילס בעונות הראשונות של הסדרה.
היא לא מופיעה בסדרה אך מוזכרת לעיתים רבות.
ד"ר לילית' סטרנין (ביבי ניווירת') - גרושתו של פרייז'ר.
שנואה על רוב חברי המשפחה וחבריו של פרייז'ר.
מייקל מון (רובי קולטריין) – אחיה של דפני אשר מגיע לעיתים רבות לבקר.
גרטרוד מון (מיליסנט מרטין) – אימה של דפני אשר מתגוררת באנגליה.
במהלך העונה התשיעית היא עוזבת את אנגליה על מנת לגור בסיאטל.
דוני דאגלס (סול רובינק) – עורך דין במקצועו אשר לאורך הסדרה הופך לחבר של דפני ובהמשך גם מתארס לדפני.
רוני לורנס קריין (ונדי מאליק) – בתחילה משמשת כ-בייבי סיטר (בילדותו) של פרייזר ובהמשך הסדרה נישאת למרטין.
בוב בולדוג בריסקו (דן באטלר) – המנחה של תוכנית הספורט.
גס רוח, "מאצ'ו" ורודף-נשים אשר נוטה להקניט את פרייז'ר לעיתים קרובות.
גיל צ'סטרטון (אדווארד היברט) – מבקר מסעדות בעל תוכנית משלו בתחנה.
גיל הוא יהיר, ערמומי ונשי.
ביבי גלייזר (הארייט סאנסום האריס) - הסוכנת של פרייז'ר לאורך רוב הסדרה.
קני דיילי (טום מק'גואן) – שדרן רדיו ותיק בתחנה.
בעונה החמישית הופך למנהל התחנה.
נואל שמפסקי (פטריק קר) – חנון אשר מעריץ מושבע של הסדרה "מסע בין כוכבים" אשר דובר קלינגונית שוטפת.
מאוהב ברוז על אף שהיא איננו מעוניינת בקשר עמו.
הסדרה זכתה ב-37 פרסי אמי - יותר מכל תוכנית טלוויזיה קומית אחרת.
קלסי גראמר ודייוויד הייד פירס זכו בארבעה פרסי אמי למשחק כל אחד.
הסדרה זכתה בחמישה פרסי אמי רצופים לקומדיה הטובה ביותר.
דמותו של פרייז'ר קריין הופיעה בפריים טיים של הטלוויזיה האמריקנית במשך 20 שנים רצופות (מהסדרות חופשי על הבר ופרייז'ר).
בשתי העונות האחרונות של הסדרה, קלסי גראמר היה השחקן היקר ביותר בטלוויזיה, עם משכורת של 1.6 מיליון דולר לפרק.
סדרת בת בז'אנר קומדיית מצבים הארוכה ביותר בתולדות הטלוויזיה האמריקנית.
שיר הנושא של התוכנית, שמלווה את סיומו של כל פרק, מושר על ידי קלסי גראמר עצמו.
המילים הבולטות בשיר הן 'Tossed Salad and Scrambled Eggs' (בתרגום חופשי: סלט מעורבב וביצים מקושקשות).
את השיר חיברו המלחין ברוס מילר, והמוזיקאי דריל פינזי.
גראמר ביקש לשיר את שיר הנושא, ושיהיה בסגנון ג'אז, וללא אזכורים ברורים לנושאי התוכנית (רדיו, פסיכיאטריה, ייעוץ, או השם פרייז'ר).
הסלט המעורבב והביצים המקושקשות הן רמז למאזינים המתקשרים לתוכנית.
פריימל פיר , היא להקת פאוור מטאל גרמנית, שהוקמה בשנת 1997.
סגנון הלהקה מושפע רבות מזרם ההבי מטאל הקלאסי ובעיקר מלהקת ג'ודס פריסט.
אחת הסיבות להקמת הלהקה הייתה שראלף סחיפרס, סולן הלהקה, לא התקבל לג'ודס פריסט כמחליף של רוב הלפורד.
פריימר דיימר (Primer Dimer) הוא תוצר לוואי פוטנציאלי בריאקציית שרשרת של פולימראז (PCR), טכניקה שימושית בביולוגיה מולקולרית.
פריימר דיימר הם צמד פריימרים מחוברים.
פריימר דיימר נוצרים כאשר שני פריימרים בPCR עוברים היברידיזציה אחד לשני (self-annealed) וגורמים להכפלה עצמית, במקום להכפלת עותקי התוצר המבוקש, על ידי הדנ"א פולימראז.
פריימר דיימר עלולים להפריע לריאקציה המקורית בעיקר מפני שהם צורכים את חומרי הגלם במבחנה, לעיתים עד כדי עיכוב הראקציה המקורית.
פריימר דיימר מהווים בעיה משמעותית כאשר מספרם קרוב או עולה על מספר מולקולות המטרה אותן מנסים להגביר, דבר הקורה בעיקר בהגברת מספר קטן של עותקי מולקולת מטרה.
במקרה של Real Time PCR עלולים הפריימר דיימר לגרום לשגיאה בכימות מולקולת המטרה.
מבחינים בין שני מנגנוני היווצרות של פריימר דיימר.
מנגנון ראשון שהוא יצור פריימר דיימר משני פריימרים (שלב I ו-II באיור), ומנגנון שני של הכפלת פריימר דיימר קיימים (שלב III באיור), ומבוסס על תוצרי המנגנון הראשון.
בשלב I עוברים שני פריימרים היברידיזציה אחד לשני רק בקצה ה-3' שלהם.
כאשר חיבור הקצוות יציב מספיק כדי לאפשר ל-דנ"א פולימראז להתחבר למבנה, שתי מולקולות אנזים יתחברו לשני קצוות 3' ויאריכו אותם, עד לקבלת המבנה המתואר בשלב II.
הגורם העיקרי התורם להגברת יציבות מבנה כזה הוא שכיחות גבוהה של נוקלאוטידים מסוג GC בקצה ה-3' של שני הפריימרים, מכיוון ש G ו-C נקשרים זה לזה בשלושה קשרי מימן לעומת A ו-T הנקשרים באמצעות שני קשרי מימן בלבד.
השלב ה-III מתרחש במחזור ההכפלה הבא, כאשר תוצר ההכפלה מהמחזור הקודם מתחבר כעת בקלות לפריימר המשלים שלו, מכיוון שהוא מכיל את הרצף כולו ולא רק את קצה ה-3'.
משלב זה הכפלת הפריימר דיימר מתרחשת ביעילות שווה, או אפילו גבוהה, מיעילות הכפלת רצף המטרה.
ניתן לזהות קיום פריימר דיימר באמצעות הרצה של תוצר הראקציה בג'ל אגרוז באמצעות אלקטרופורזה.
פריימר דיימר יופיעו כ'בנד' שאורכו כ-30-50 בסיסים, תלוי באורך הפריימרים.
גילוי בג'ל הוא האפשרות הפחות מועדפת מחשש לזיהום המעבדה בתוצרי PCR בעת העבודה.
הדרך המקובלת היא להריץ את ראקציית ה-PCR עם SYBR Green I צבע פלואורסצנטי ייעודי ל-DNA דו גדילי, אך ללא ספציפיות לרצף, ובסוף הראקציה לבצע Melting curve analysis.
הפריימר דיימר, שהם קצרים מרצף המטרה ייפרדו בטמפרטורה נמוכה יותר ויצרו פיק אופייני.
אחת הגישות המוקדמות להתמודדות עם פריימר דיימר הייתה כיול כימי-פיזיקאלי של המערכת, כלומר שינוי ריכוזי הפריימרים, הנוקלאוטידים, המגנזיום כלוריד והטמפרטורה של הראקציה.
גישה זאת, גם אם עובדת לעיתים, סובלת מכשל מובנה.
שינוי אותם פרמטרים המפחיתים את הופעת הפריימר דיימר גורם גם להפחתת יעילות מערכת ה-PCR עצמה.
מסיבה זאת פותחו גישות שנועדו להפחית את יעילות יצירת הפריימר דיימר באופן ספציפי.
ההתמודדות עם פריימר דיימר משלבת שיטות מגישות שונות.
תכנון פריימרים הוא משימה מורכבת הדורשת התייחסות לשני סוגי פרמטרים, ביולוגיים ופיזיקאליים.
הפרמטרים הביולוגיים מתמקדים בספציפיות של מערכת ה-PCR.
לדוגמה, ספציפיות ל-RNA של הגן, ספציפיות ל
Alternative splicing, ספציפיות לאורגניזם במקרה של וריאנטים דומים של הגן באורגניזמים שונים (נפוץ בעיקר בהבחנה בין זנים שונים של חיידקים ונגיפים) ועוד.
לעומת הפרמטרים הביולוגים, מטרת השינויים בפרמטרים הפיזיקאלים היא הפחתת יצירת פריימר דיימר והגברת יעילות הראקציה.
בין הפרמטרים הפיזיקאלים הנלקחים בחשבון ניתן למנות אחוז נוקלאוטידים מסוג GC, כך שלא יעלה על 60-70%, ובעיקר לא בקצה ה-3'; טמפרטורת היתוך דומה של הפריימרים; מציאת רצף להגברה עם קצוות שלא יצרו מבנים עצמיים יציבים בצורת Stem-loop; קומפלמנטריות נמוכה בין הפריימרים ואורך רצף בין 60 ל-200 בסיסים.
לרשימה מקיפה של תוכנות חינמיות ומסחריות לתכנון פריימרים ראה את עמוד תכנון הפריימרים של המרכז לגנטיקה אנושית וקלינית במרכז הרפואי האוניברסיטאי לינדן (הולנד).
מניעת היווצרות פריימר דיימר לפני תחילת הראקציה
היכולת של רצפי DNA להתחבר אחד לשני תלויה במידת ההתאמה של הרצפים (קומפלמנטריות), באורכם, בחוזק היוני של התמיסה, בריכוז הפריימרים ובטמפרטורה.
בגלל שהפריימרים מתוכננים כך שיהיו עם קומפלמנטריות נמוכה אחד לשני, הם יכולים להתחבר אחד לשני (שלב I באיור) בעיקר כאשר תערובת הראקציה נמצאת בטמפרטורה נמוכה, קרי, לפני תחילת הראקציה.
האנזים Taq polymerase או קרובים לו המשמשים ב-PCR, מיועדים לעבודה בטמפרטורה גבוהה (עד מעל ל-90 מעלות צלזיוס), אך הוא עדיין פעיל בטמפרטורה נמוכה (חדר), גם אם בקצב נמוך יותר.
לכן, כאשר תערובת הראקציה נמצאת בטמפרטורת חדר יש סיכוי גבוה להתרחשות שלבים I ו-II.
כדי להפחית היווצרות פריימר דיימר לפני שמבחנת הראקציה מגיעה לטמפרטורה גבוהה, בה כמעט ולא נוצרים פריימר דיימר מחדש, מפרידים את האנזים מהראקציה, או מעכבים את פעילות האנזים עד שהראקציה מגיעה לטמפרטורת עבודה.
גישה זאת נקראת hot start וקיימות מספר דרכים שונות לביצועה.
ואקס - בשיטה זאת מפרידים את האנזים מתערובת הראקציה באמצעות ואקס הנמס בטמפרטורה גבוהה ומאפשר את התערבבות האנזים עם שאר הראגנטים..
שחרור מושהה של מגנזיום - בשיטה זו מוסיפים לתערובת הראקציה רכיב המשחרר יוני מגנזיום לתמיסה רק עם עליית הטמפרטורה.
מכיוון שפעילות ה-DNA Polymerase תלויה בנוכחות יוני מגנזיום באתר הפעיל של האנזים הוספת יוני מגנזיום לראקציה רק כאשר התערובת מגיעה לטמפרטורה הרצויה תפחית היווצרות פריימר דיימר.
קשירה לא קוולנטית של מעכב - בשיטה זאת פפטיד, נוגדן או אפטמר, נקשרים לאנזים בטמפרטורה נמוכה ומעכבים את פעולתו, אך מתנתקים ממנו בהדגרה של דקה עד חמש דקות ב-95 מעלות צלזיוס ומאפשרים את הפעלתו מחדש.
עם זאת, הקשר הלא קוולנטי בין האנזים למעכב מאפשר למעכב להיקשר לאנזים כאשר הטמפרטורה יורדת במהלך ה-PCR, דבר שעלול לגרום באופן חלקי לדאקטיבציה חוזרת של האנזים.
Taq polymerase שאינו עובד בטמפרטורות נמוכות - זהו אנזים מוטנטי שאיבד כמעט את כל יכולתו לפעול בטמפרטורת חדר.
מודיפיקציה כימית - בשיטה זאת מבצעים מודיפיקציה קוולנטית על שייר חומצה אמינית, בדרך כלל באתר הפעיל של האנזים.
לפני תחילת הראקציה יש לחמם את תערובת הראקציה למשך 10-15 דקות על מנת לשחרר את המודיפיקציה הקוולנטית.
דאקטיבציה של הפריימרים - בשיטה זאת מוסיפים לתערובת הראקציה רכיב הנקשר באופן ספציפי ל-DNA חד גדילי, לדוגמה Gene 32 protein.
כאשר מחממים את תערובת הראקציה החלבון נהרס, משתחרר מן הפריימרים ובכך משפעל אותם.
שיטה זאת כמעט ואינה בשימוש כיום מכיוון שהיא דורשת זמן להדגרת הפריימרים עם החלבון.
מניעת הופעת אות הנוצר מפריימר דיימר (ב real-time PCR)
גישה אחרת להתמודדות הבעיה במקרה של real-time PCR, היא על ידי מניעת הופעת אות מהפריימר דיימר.
כל הפתרונות בגישה זאת אינם פותרים את הבעיות העלולות להיגרם מהפריימר דיימר, קרי, עיכוב הראקציה או השפעה על התוצאה.
גישה אחרת להתמודדות עם פריימר דיימר היא באמצעות הכנסת שינויים בפריימרים.
HANDS - Homo-Tag Assisted Non-Dimer System (HANDS), היא שיטה בה מוסיפים לפריימר בקצה ה-5' זנב של מספר בסיסים המשלימים לקצה ה-3' של אותו הפריימר.
כאשר פריימר כזה נמצא חופשי בתמיסה הקצוות שלו מתחברים אחד לשני ויוצרים מבנה Stem-loop, שאינו זמין להתחברות לפריימרים אחרים.
פריימר כימרי - בשיטה זאת מכניסים לתוך רצף ה-DNA של הפריימר מספר מועט של בסיסי RNA.
תוצר ה-PCR של פריימרים אלו מכיל RNA בצד שמכיל את הפריימר (צד 5'), אך בצד ה-3' הוא כולו DNA.
לכן, כאשר במחזור הבא יתחבר לתוצר ה-PCR פריימר חדש בצד ה-3' הוא יתחבר ל-DNA בלבד.
לעומת זאת כאשר פריימר יתחבר לפריימר אחר ייווצר קומפלקס דו גדילי שכל גדיל מורכב מ-DNA-RNA.
מכיוון שקומפלקס דו-גדילי של DNA-RNA עם DNA-RNA הוא פחות יציב נוצרים פחות פריימר דיימר.
פריימוס היא להקת רוק אמריקאית שהוקמה בשנת 1984 באל סוברנטה, קליפורניה, ארצות הברית.
יחד עם הרכב זה, הלהקה הוציאה שלושה אלבומים נוספים, אשר שניים מהם זכו למעמד פלטינה והשלישי למעמד זהב.
בשנת 1996 הלהקה הייתה מועמדת בפעם הראשונה (מתוך 3 סך הכל) לפרס הגראמי על הופעת הרוק הטובה ביותר, על שירם Wynona's Big Brown Beaver מהאלבום Tales from the Punchbowl.
בשנת 1996 עזב אלכסנדר את הלהקה, אותו החליף המתופף בריאן מנטיה.
יחד עם מנטיה הלהקה הקליטה שלושה אלבומים נוספים עד אשר התפרקה בשנת 2000. בשנת 1997 הקליטה הלהקה את שיר הפתיח של סדרת האנימציה סאות' פארק.